Text © Ján Marton, 2021

V roku 2021 vydalo vydavateľstvo © HladoHlas Group, spol. s r. o.
ako svoju 108. publikáciu
Jazyková úprava Anna Fričová
Zalomenie vnútra Pavel „Hirax“ Baričák
Autor fotografie na obálke Digoarpi
Autor fotografie autora na obálke Svetlana Strauch
Zalomenie obálky Sandhinī Devi Dasi

Vydanie prvé, Martin 2021
Vytlačila Tlačiareň P+M, Turany

Objednávky:
HIRAX Shop, Rumunskej armády 1/6, Martin 036 01
www.hladohlas.sk, objednavky@hladohlas.sk

Kontakt na autora:
Facebook: Ján Marton (autor)

ISBN 978-80-82616-024-9

„Bude utorok, keď zaklope smrť. Poslednýkrát si priložím na rany slnko a spomeniem, že som si odžil všetky svoje básne od začiatku až do konca.“

Autor

Tebe, iba tebe..

Som bezvýznamne plný

Zase ma chytá druhá strana pekla,

bozkáva mi šiju

a svetlo tmy bije na poplach.

Zase sa mi točí hlava,

viac ako Zem do opačných strán

mojich nemých výkrikov.

Spím.

Ukladám sa na ďalší útek.

Útočím riekami plnými brehov.

Tečiem do seba.

Zase ma chytá druhá strana pekla.

Som bezvýznamne plný.

Významov.

Len podstaty akosi ubúda

pod slnkom ďalšej hviezdy.

Mením sa na humánne tiene.

Dotýkam sa brán

plných prapodivných úsmevov.

Nebo neexistuje a ja

rovnako.

Niekedy.

Zdolávam ďalšiu báseň

a v tichej pointe

naberám odvahu.

Iba tak sa zase raz zobudiť.

Oheň

Nosím svoje hriechy,

ukryté v hlbokých tajomstvách

mojej bláznivej duše.

Slová sú len zámienkou na definíciu.

Nosím básne, drevo

a hádžem ich do krbu

môjho nemenného ľadovca.

Denne z neho iskrí veľmi zradná spása.

Koniec ukážky